Josef Rattner

Josef RATTNER (naskiĝinta la 4-an de aprilo 1928 en Vieno, mortis la 29-an de oktobro 2022 en aĝo de 94 jaroj) estis aŭstra psikologo, doktoriĝinta filozofo kaj kuracisto same kiel verkisto. Li loĝis, terapiis kaj instruis en Berlino. Rattner validas kiel pioniro de la grandgrupo-terapio.

Josef Rattner studis filozofion, psikologion, pedagogion, germanistikon kaj arthistorion ĉe la universitato je Zuriko (finiĝo per la doktortezo La prihoma bildo en la filozofio de Martin Heidegger), poste medicinon (finiĝo: doktortezo La esenco de la skizofrena reago).

Bazo de la formo de profunda psikologio, kiun Rattner disvolvis, estas la individua psikologio de Alfred Adler, kiun instruis al li Friedrich Liebling, pli malfrua fondinto de la Zurika Lernejo por Psikoterapio.

Post malsaniĝo en 1994 Rattner retiriĝis el la terapia praktiko. Ekde tiam li plue laboris kiel verkisto. Estis la intenco de Rattner, disvastigi humanisman etikon kaj instigi homojn al libera pensado sen ŝtata kaj religia kuratoreco, t.e. transformo de la „stulta homo“ en „saĝan homon“.

 Eksteraj ligiloj 

 Laŭdado de profesorino d-ro Jutta Menschik-Bendele okaze de la honordoktorigo fare de la Universitato je Klagenfurt 
 Hejmpaĝo de Josef Rattner
 Biografieto de Josef Rattner 
 Humanisma profunda psikologio de Josef Rattner – novembron de 2008 

Kategorio:Berlinanoj
Kategorio:Aŭstraj psikoterapiistoj
Kategorio:Germanaj psikoterapiistoj
Kategorio:Aŭstraj psikologoj
Kategorio:Germanaj psikologoj